ananddey/assamese-wiki-corpus huggingface dataset:
আৰৱিন শ্ৰুডিঙগাৰ

আৰৱিন ৰুডলফ জচেফ আলেকজাণ্ডাৰ শ্ৰুডিঙগাৰ (; ১২ আগষ্ট ১৮৮৭ – ৪ জানুৱাৰী ১৯৬১) এজন প্ৰখ্যাত অষ্ট্ৰিয়ান ভৌতবিজ্ঞানী আছিল। তেওঁ কুৱাণ্টাম তত্ত্বৰ বিকাশত গুৰুত্বপূৰ্ণ অৱদান আগবঢ়াইছিল আৰু ১৯৩৩ চনত পল ডিৰাকৰ সৈতে মিলি নবেল বঁটা লাভ কৰিছিল।

শ্ৰুডিঙগাৰৰ সমীকৰণ

তেওঁৰ সৰ্বাপেক্ষা খ্যাতিপ্ৰাপ্ত অৱদান হৈছে ১৯২৬ চনত প্ৰস্তুত কৰা শ্ৰুডিঙগাৰৰ সমীকৰণ, যি কুৱাণ্টাম বলিষ্টিক ধাৰণাৰ মূলভিত্তি। ই এজন কণাৰ সম্ভাৱ্য অৱস্থাক গণনাৰ যোগ্য কৰি তোলে, যাৰ ফলত ই কুৱাণ্টাম মেকানিক্সৰ আধুনিক ৰূপৰ ভিতভূমি হিচাপে বিবেচিত।

শ্ৰুডিঙগাৰৰ মেকুৰী

তেওঁৰ 'Schrödinger's cat' নামৰ বিখ্যাত চিন্তানুশীলনে (thought experiment) কুৱাণ্টাম অস্থিৰতা আৰু পৰ্যবেক্ষণৰ ভূমিকা ব্যাখ্যা কৰিবলৈ ব্যৱহাৰ কৰিছিল। একে সময়তে মেকুৰীটো জীৱিত আৰু মৃত — এই দৃষ্টান্তত কুৱাণ্টাম অৱস্থাৰ পৰস্পৰ সংযুক্ত অৱস্থা (superposition) বুজোৱা হয়।

অধ্যাপনা আৰু শৰণাগত জীৱন

নাজী শাসনৰ সময়ত তেওঁ জাৰ্মানিৰ পৰা পালাই আয়াৰলেণ্ডলৈ গ'ল। তেওঁ ডাবলিনৰ Institute for Advanced Studies ত অধ্যাপনা কৰিছিল। ১৯৫৬ চনত তেওঁ অষ্ট্ৰিয়ালৈ ঘূৰি আহে।

মৃত্যু

১৯৬১ চনৰ ৪ জানুৱাৰীত তেওঁৰ জন্মচহৰ ভিয়েনাত মৃত্যু হয়। মৃত্যুৰ সময়ত তেওঁৰ বয়স আছিল ৭৩ বছৰ।

উৎস

শ্ৰেণী:বিজ্ঞানী
শ্ৰেণী:ন'বেল বঁটা
শ্ৰেণী:অষ্ট্ৰিয়াৰ ব্যক্তি
শ্ৰেণী:পদাৰ্থ বিজ্ঞানী
বেইজিং

বেইজিং হৈছে চীনৰ ৰাজধানী আৰু পৃথিৱীৰ আটাইতকৈ বেছি জনসংখ্যাৰ চহৰ সমূহৰ ভিতৰত এখন অন্যতম চহৰ। ২০১৩ চনৰ পিয়লমতে ইয়াৰ জনসংখ্যা আছিল ২,১১,৫০,০০০ জন। জনসংখ্যাৰ ফালৰ পৰা ই পৃথিৱীৰ ত্ৰয়োদশতম বৃহৎ চহৰ। ১৬ খন নগৰ, উপনগৰ আৰু গ্ৰাম্য জিলাৰ সৈতে উত্তৰ চীন অঞ্চল ৰাষ্ট্ৰীয় চৰকাৰৰ প্ৰতক্ষ্য-সঞ্চালিত নগৰসমিতিৰ দ্বাৰা শাসন কৰা হয়। জিনজিনজি চীনৰ নগৰসমিতি অঞ্চল আৰু চীনৰ ৰাষ্ট্ৰীয় ৰাজধানী অঞ্চলৰ সৈতে বেইজিং নগৰসমিতি, দক্ষিণৰ টিয়ানজিন নগৰসমিতিক বাদ দি হেবাই প্ৰভিডেন্সৰ দ্বাৰা আগুৰি আছে।

নগৰৰ জনসংখ্যাৰ দিশৰ পৰা বেইজিং হৈছে ছাংহাইৰ পিছতেই চীনৰ দ্বিতীয় জনবহুল নগৰ। ই চীনৰ ৰাজনৈতিক, সাংস্কৃতিক, শিক্ষাৰ প্ৰধান প্ৰাণ কেন্দ্ৰ। চীনৰ বহুসংখ্যক ৰাষ্টীয় উদ্যোগৰ গৃহ চহৰ হৈছে বেইজিং। তদুপৰি ই হৈছে চীনৰ ৰাষ্ট্ৰীয় ঘাইপথ, এক্সপ্ৰেছৱে, ৰেলপথ, আৰু উচ্চ-গতিৰ ৰেল সংযোগৰ প্ৰধান কেন্দ্ৰস্থল। বেইজিঙৰ বেইজিং কেপিটেল ইণ্টাৰনেচনেল এয়াৰপৰ্ট হৈছে পৃথিৱীৰ এটা অন্যতম অতি ব্যস্ত বিমান বন্দৰ।

বেইজিঙৰ ইতিহাস প্ৰায় তিনি হেজাৰ বছৰ পুৰণি। যোৱা আঠ শতিকা ধৰি ৰাজনৈতিক কেন্দ্ৰস্বৰূপ বেইজিং চীনৰ চাৰিখন মহান ঐতিহাসিক ৰাজধানীৰ অন্যতম। নগৰ খন ইয়াৰ ঐতিহ্যমণ্ডিত অট্টালিকা, মন্দিৰ, উদ্যান, ট'ম্ব, প্ৰাচীৰ আৰু তোৰণসমূহৰ বাবে প্ৰখ্যাত, আৰু ইয়াৰ কলা সংগ্ৰহ আৰু বিশ্ববিদ্যালয়বোৰে ইয়াক চীনৰ কলা আৰু সংস্কৃতিৰ কেন্দ্ৰ হিচাপে গঢ়ি তুলিছে। বেইজিঙৰ সাতটা অঞ্চল UNESCOৰ বিশ্ব ঐতিহ্য ক্ষেত্ৰৰ তালিকাত অন্তৰ্ভূক্ত হৈছে – ফ'ৰবিডেন চিটি, টেম্পল অৱ হেভেন, ছামাৰ পেলেচ, মিং ট'ম্বছ্, ঝ'ক'ডিয়ান, বৃহৎ প্ৰাচীৰ, আৰু গ্ৰাণ্ড কেনেল।

গীষ্মকালীন অলিম্পিক ২০০৮ বেইজিঙত অনুস্থিত হৈছিল আৰু শীতকালীন অলিম্পিক ২০২২ও ইয়াতেই অনুস্থিত কৰা হ'ব। ইয়াৰ ফলত চহৰখন দুয়োপ্ৰকাৰৰ অলিম্পিক অনুস্থিত কৰা পৃথিৱীৰ একমাত্ৰ চহৰৰূপে পৰিগণিত হ'ব।

প্ৰাক ইতিহাস

ফাংচান জিলাৰ জুক'ডিয়ান গাঁওৰ কাষৰ ড্ৰেগন ব'ন পৰ্বতৰ গুহাবোৰত বেইজিং নগৰ সমিতিৰ অতীতৰ "পিকিং মেন"ৰ বসবাসৰ প্ৰমান পোৱা গৈছে। এই গুহাসমূহৰ পৰা ২,২৩,০০০ ৰ পৰা ২,৫০,০০০ বছৰ পুৰণি "হ'ম' ইৰেকটাছৰ জীৱাশ্ম উদ্ধাৰ কৰা হৈছে। শেহতীয়াকৈ প্ৰায় ২০,০০০ বছৰ আগতে ইয়াত পস্থৰ যুগৰ হ'ম' ছেপিয়েনছ বাস কৰিছিল। পুৰাতত্ববিদ সকলে সমগ্ৰ নগৰখনত নামনি বেইজিঙৰ ৱাংফুজিঙকে ধৰি বহু নিউলিথিক ভংগ্নাশৱশেষ উদ্ধাৰ কৰিছে।

বৰ্তমান আধুনিক বেইজিঙৰ বেইজিং ৱেষ্ট ৰেলৱে ষ্টেচনৰ দক্ষিণত অৱস্থিত, খ্ৰীষ্টপূৰ্ৱ ১১শ ৰ পৰা ৭ম শতিকা পৰ্যন্ত ৰাষ্ট্ৰীয় ৰাজধানীৰূপে থকা চীনৰ জি হৈছে বেইজিঙৰ প্ৰথম প্ৰাচীৰ চহৰ। পিছলৈ ইয়াক ষ্টেট অৱ য়ানে অধিকাৰ কৰে আৰু য়েনজিংত ৰাজধানী স্থাপন কৰে।

তথ্য সংগ্ৰহ

শ্ৰেণী:নগৰ-মহানগৰ
শ্ৰেণী:ৰাজধানী
ভাৰতৰ ৰামচাৰ ক্ষেত্ৰসমূহৰ তালিকা

ভাৰতত বৰ্তমান ৮৫ টা ৰামচাৰ ক্ষেত্ৰ আছে। এইবোৰ ৰামচাৰ সন্মিলনৰ অধীনত "আন্তৰ্জাতিক গুৰুত্ব"ৰ আৰ্দ্ৰভূমি হিচাপে স্বীকৃতিপ্ৰাপ্ত। ১৯৭১ চনৰ ২ ফেব্ৰুৱাৰী তাৰিখে ইৰানৰ ৰামচৰ চহৰত অনুষ্ঠিত ‘ৰামচৰ সন্মিলন’ৰ যোগেদি বিশ্বজুৰি আৰ্দ্ৰভূমিসমূহৰ সংৰক্ষণৰ আইন প্ৰণয়ন কৰা হয়। ডব্লিউডব্লিউএফ-ইণ্ডিয়াৰ মতে, আৰ্দ্ৰভূমিসমূহ ভাৰতৰ আটাইতকৈ বেছি বিপদাপন্ন পৰিস্থিতি তন্ত্ৰ। অৰণ্য ধ্বংস, ভূমিৰ লৱণৰ পৰিমাণ বৃদ্ধি, অত্যধিক পানী জমা হোৱা, জল প্ৰদূষণ, আক্ৰমণ প্ৰজাতি, অত্যধিক বিকাশ আৰু পথ নিৰ্মাণে দেশৰ আৰ্দ্ৰভূমি ক্ষতিগ্ৰস্ত কৰিছে। ২০২১ চনৰ আগষ্ট মাহলৈকে ভাৰতত ৪৬টা স্বীকৃতিপ্ৰাপ্ত ৰামচাৰ ক্ষেত্ৰ আছে।

অৱস্থান

ক্ষেত্ৰসমূহ

২০২১ চনৰ আগষ্ট মাহলৈকে ভাৰতত ৪৬ টা ৰামচাৰ ক্ষেত্ৰ আছে।

ক্ৰমিক নং
নাম
১৫
লকটক হ্ৰদ মণিপুৰ ২৩ মাৰ্চ ১৯৯০ ২৬৬
১৬
নালসৰোবৰ পক্ষী অভয়াৰণ্য গুজৰাট ২৪ ছেপ্টেম্বৰ ২০১২ ১২৩
১৭
নান্দুৰ মধমেশ্বৰ পক্ষী অভয়াৰণ্য মহাৰাষ্ট্ৰ ২১ জুন ২০১৯ ১৪
১৮
নাংগল অভয়াৰণ্য পঞ্জাব ২৬ ছেপ্টেম্বৰ ২০১৯ ১
১৯
নৱাবগঞ্জ পক্ষী অভয়াৰণ্য উত্তৰ প্ৰদেশ ১৯ ছেপ্টেম্বৰ ২০১৯ ২
২০
পাৰ্বতী আৰগা পক্ষী অভয়াৰণ্য উত্তৰ প্ৰদেশ ২ ডিচেম্বৰ ২০১৯ ৭
২১
পইণ্ট কেলিমিয়াৰ বন্যপ্ৰাণী আৰু পক্ষী অভয়াৰণ্য তামিলনাডু ১৯ আগষ্ট ২০০২ ৩৮৫
২২
পং ডাম হ্ৰদ হিমাচল প্ৰদেশ ১৯ আগষ্ট ২০০২ ১৫৬.৬২
২৩
ৰেণুকা হ্ৰদ হিমাচল প্ৰদেশ ৮ নৱেম্বৰ ২০০৫ ০.২
২৪
ৰোপড় আৰ্দ্ৰভূমি পঞ্জাব ২২ জানুৱাৰী ২০০২ ১৩.
২৫
ৰুদ্ৰসাগৰ হ্ৰদ ত্ৰিপুৰা ৮ নৱেম্বৰ ২০০৫ ২.৪
২৬
চমন পক্ষী অভয়াৰণ্য উত্তৰ প্ৰদেশ ২ ডিচেম্বৰ ২০১৯ ৫
২৭
সমসপুৰ পক্ষী অভয়াৰণ্য উত্তৰ প্ৰদেশ ৩ অক্টোবৰ ২০১৯ ৮
২৮
সাম্ভৰ হ্ৰদ ৰাজস্থান ২৩ মাৰ্চ ১৯৯০ ২৪০
২৯
চান্দি পক্ষী অভয়াৰণ্য উত্তৰ প্ৰদেশ ২৬ ছেপ্টেম্বৰ ২০১৯ ৩
৩০
সৰচাই নাৱাৰ ঝিল উত্তৰ প্ৰদেশ ১৯ ছেপ্টেম্বৰ ২০১৯ ২
৩১
সস্থামকট্টা হ্ৰদ কেৰালা ১৯ আগষ্ট ২০০২ ৩.৭৩
৩২
সুন্দৰবন পশ্চিম বংগ ১ ফেব্ৰুৱাৰী ২০১৯ ৪২৩০
৩৩
মানসৰ হ্ৰদ জম্মু আৰু কাশ্মীৰ ৮ নৱেম্বৰ ২০০৫ ৩.৫
৩৪
ছ' মৰিৰী লাডাখ ১৯ আগষ্ট ২০০২ ১২০
৩৫
উজনি গংগা নদী উত্তৰ প্ৰদেশ ৮ নৱেম্বৰ ২০০৫ ২৬৫.৯
৩৬
ভেমবান্দ-কল আৰ্দ্ৰভূমি কেৰালা ১৯ আগষ্ট ২০০২ ১৫১২.৫
৩৭
উলাৰ হ্ৰদ জম্মু আৰু কাশ্মীৰ ২৩ মাৰ্চ ১৯৯০ ১৮৯
৩৮
আচান বেৰেজ উত্তৰাখণ্ড ২১ জুলাই ২০২০ ৪.৪৪
৩৯
কাবৰ হ্ৰদ পক্ষী অভয়াৰণ্য বিহাৰ ২১ জুলাই ২০২০ ২৬.২
৪০
কিথাম হ্ৰদ উত্তৰ প্ৰদেশ ১৩ নৱেম্বৰ ২০২০ ৪.৩১
৪১
লোনাৰ হ্ৰদ মহাৰাষ্ট্ৰ ১৩ নৱেম্বৰ ২০২০ ৪.২৭
৪২
ছ' কাৰ লাডাখ ১৭ নৱেম্বৰ ২০২০ ৯৫.৭৭
৪৩
চুলতানপুৰ ৰাষ্ট্ৰীয় উদ্যান হাৰিয়ানা ১৪ আগষ্ট ২০২১ ১৪২.৫
৪৪
ভিন্দাৱাছ অভয়াৰণ্য হাৰিয়ানা ১৪ আগষ্ট ২০২১ ৪.১১
৪৫
থল হ্ৰদ গুজৰাট ১৪ আগষ্ট ২০২১ ৬.৯৯
৪৬
ৱাধবন আৰ্দ্ৰভূমি গুজৰাট ১৪ আগষ্ট ২০২১ ১০.৩৮

তথ্য সংগ্ৰহ

শ্ৰেণী:ভাৰতৰ ভূগোল
শ্ৰেণী:ভাৰতৰ সংৰক্ষিত এলেকা
শ্ৰেণী:ভাৰতৰ পৰ্যটনস্থলী
শ্ৰেণী:ভাৰতৰ ৰামচাৰ ক্ষেত্ৰ
ডেন ব্ৰাউন

ডেনিয়েল গেৰাৰ্ড "ডেন" ব্ৰাউন (, জন্ম:২২ জুন,১৯৬৪ চন) এজন আমেৰিকান ৰহস্য ঔপন্যাসিক। ২০০৩ চনত প্ৰকাশ পোৱা উপন্যাস দ্য ডা ভিঞ্চি কোড ৰ বাবে তেওঁ বিখ্যাত। ব্ৰাউনৰ উপন্যাসৰ ঘাই উপজীব্য হৈছে ২৪ ঘণ্টাত শেষ হোৱা এটা কাহিনী, পৌণঃপৌণিক গোপন সংকেতৰ অৱতৰণ, ৰহস্যৰ ছাবি, গোপন চিহ্ন, সংকেত আৰু ষড়যন্ত্ৰৰ থিয়ৰি। তেওঁৰ উপন্যাসমূহ পৃথিৱীৰ প্ৰায় ৫২টা ভাষালৈ অনূদিত হৈছে আৰু ২০১২ চনলৈ প্ৰায় ২০০ মিলিয়ন কপি বিক্ৰী হৈছে। ইয়াৰে The Da Vinci Code আৰু Angels & Demons উপন্যাস দুখনৰ কাহিনীৰে একে নামৰ কথাছবি দুখনো নিৰ্মাণ হৈছে।

ব্ৰাউনৰ উপন্যাস সমূহৰ মুখ্য চৰিত্ৰ হ'ল ৰবাৰ্ট লেংডন। খ্ৰীষ্টান ধৰ্মৰ কিছুমান (বাস্তৱ আৰু কাল্পনিক) ঐতিহাসিক প্ৰথা, সংগঠন আদিক সমল হিচাপে লৈ ৰচনা কৰা এই শিহৰণকাৰী ৰোমাঞ্চকৰ উপন্যাস সমূহে কিছু পৰিমাণে বিতৰ্কৰ সূত্ৰপাত নকৰাকৈ থকা নাই। ব্ৰাউনে তেওঁৰ ৱেৱচাইটত কৈছে যে তেওঁৰ উপন্যাস সমূহ খ্ৰীষ্টান বিৰোধী নহয়, তেওঁৰ মতে তেওঁৰ উপন্যাস The Da Vinci Code কেৱল এটা মনোৰঞ্জনধৰ্মী কাহিনী যিয়ে আধ্যাত্মিক আলোচনা আৰু বিতৰ্কক উৎসাহিত কৰে।

প্ৰায় ২০০ মিলিয়ন কপি বিক্ৰীৰে মাত্ৰ ৬খন কিতাপ লিখিয়ে সৰ্বাধিক বিক্ৰী হোৱা লিখক সকলৰ মাজৰ হিচাপে স্বীকৃতি পাবলৈ ব্ৰাউন সক্ষম হৈছে। তেওঁৰ এই ৰবাৰ্ট লেংডন শৃংখলাটো সৰ্বাধিক বিক্ৰী হোৱা শৃংখলাবোৰৰ ভিতৰত বৰ্তমান সপ্তম স্থানত আছে।

প্ৰাৰম্ভিক জীৱন

আমেৰিক যুক্তৰাষ্ট্ৰৰ নিউ হাম্পশ্বায়াৰৰ এক্সিটাৰত জন্ম আৰু ডাঙৰ দীঘল হোৱা ডেন ব্ৰাউন পৰিয়ালটোৰ তিনিজন সন্তানৰ ভিতৰত আটাইতকৈ ডাঙৰ আছিল। তেওঁ ফিলিপচ্‌ এক্সিটাৰ একাডেমীৰ চৌহদত ডাঙৰ দীঘল হৈছিল,য'ত তেওঁৰ দেউতাক ৰিছাৰ্ড ব্ৰাউন এজন গণিতৰ শিক্ষক আছিল আৰু লগতে তেওঁ ১৯৬৮ চনৰ পৰা ১৯৯৭ চনত তেওঁৰ অৱসৰৰ সময়লৈকে গণিতৰ পাঠ্যপুথি লিখিছিল। ব্ৰাউনৰ মাক-দেউতাক দুয়ো সংগীতজ্ঞ আছিল আৰু গীৰ্জাত সমৱেত সংগীত পৰিৱেশন কৰিছিল। ব্ৰাউন Episcopalian হিচাপে ডাঙৰ-দীঘল হৈছিল, কিন্তু তেওঁ কোৱা মতে ধৰ্ম বিষয়ত ৰস পোৱাৰ আগতেই তেওঁ খ্ৰীষ্টানৰ পৰা আঁতৰি আহিছিল।

গোপন সংকেত, পাজল আদিলৈ ব্ৰাউনৰ আকৰ্ষণ ল'ৰালিতে গঢ় লৈ উঠিছিল। ব্ৰাউনৰ ঘৰত কোড, গোপন সাংকেতিক বাৰ্তা আদিয়ে তেওঁৰ পিতৃ-মাতৃৰ কৰ্মক্ষেত্ৰ গণিত,ভাষা আৰু সংগীতক বান্ধি ৰাখিছিল। ব্ৰাউনে ঘণ্টাৰ পিছত ঘণ্টা এনাগ্ৰাম আৰু শব্দৰ পাজল সমাধান কৰি কটাইছিল। তেওঁ আৰু সহোদৰ কেইজন বন্ধৰ দিন বা জন্মদিনবোৰত দেউতাকে আয়োজন কৰা গোপন খাজনা সন্ধান কৰা অভিযানত অংশগ্ৰহণ কৰিছিল। উদাহৰণস্বৰূপে দেউতাকে বৰদিনত উপহাৰ পোনপটীয়াকৈ নিদি লুকাই ৰাখিছিল আৰু তেওঁ তৈয়াৰ কৰা আৰু গোটেই ঘৰ বা চহৰৰ কিছু অংশত লুকাই ৰখা পাজল,ক্লু, খাজনাৰ মেপ আদি অনুসৰণ কৰি বিচাৰি উলিয়াব লগা হৈছিল। The Da Vinci Codeৰ ছফী ন্যেভু (Sophie Neveu) আৰু জ্যাকাচ চ'নিয়ে (Jacques Sauniere) চৰিত্ৰ দুটাত ব্ৰাউন আৰু তেওঁৰ দেউতাকৰ মাজৰ সম্পৰ্কৰ প্ৰভাৱ বাৰুকৈয়ে পৰিছে আৰু ২৩ নং অধ্যায়টো শৈশৱৰ এটি খাজনা সন্ধান অভিযানৰ দ্বাৰা প্ৰভাৱিত হৈছে।

তথ্য সংগ্ৰহ

বাহ্যিক সংযোগ

আনুষ্ঠানিক ৱেবচাইট

শ্ৰেণী:আমেৰিকান লেখক
শ্ৰেণী:আমেৰিকা যুক্তৰাষ্ট্ৰৰ ব্যক্তি
বন্ধমতী

বন্ধমতী লোকসকল ভাৰতৰ উত্তৰ প্ৰদেশ ৰাজ্যত পোৱা এটা হিন্দু জাতি। এওঁলোকক বনবাসী বুলিও কোৱা হয়।

মূল

বন্ধমতীসকল পৰম্পৰাগতভাৱে ৰছী নিৰ্মাণৰ লগত জড়িত এক জাতি। কিছুমান পৰম্পৰা অনুসৰি তেওঁলোক বঞ্জাৰাৰ এটা সম্প্ৰদায় যিয়ে ৰছী নিৰ্মাণৰ কামত লাগিছিল কাৰণ সেইবাবেই এটা এণ্ডোগেমাছ উপগোটত পৰিণত হৈছিল। বন্ধমতীসকল প্ৰধানকৈ চাহাৰনপুৰ জিলাত পোৱা যায়, আৰু মুছলমান বন্ধমতীৰ এটা সৰু গোটৰ বাহিৰে বেছিভাগেই হিন্দু। তেওঁলোকৰ প্ৰধান জনজাতীয় দেৱতা বাল্মিকী।
বন্ধমতীসকলে হিন্দীৰ খৰী বোলি উপভাষা কয় যদিও সম্প্ৰদায়ৰ বেছিভাগেই মানক হিন্দী কয় আৰু বুজে।

বৰ্তমানৰ পৰিস্থিতি

বন্ধমতীসকলে কঠোৰ সম্প্ৰদায়ৰ অন্তঃবিবাহৰ লগতে বংশৰ বহিঃবিবাহৰ প্ৰথাও পালন কৰে, যিটো বেছিভাগ উত্তৰ ভাৰতীয় হিন্দুৰ মাজত সাধাৰণ প্ৰথা। বহুজাতিক গাঁৱত বাস কৰে, কিন্তু নিজৰ নিজৰ সুকীয়া অঞ্চল দখল কৰে। তেওঁলোকৰ প্ৰতিটো বসতিতে এটা অনানুষ্ঠানিক জাতি পৰিষদ থাকে, যাক পঞ্চায়ত বুলি জনা যায়, যাক কেতিয়াবা সভা বা সংঘ বুলিও কোৱা হয়। পঞ্চায়তখনৰ নেতৃত্বত থাকে এজন চৌধুৰী, যিটো পদ ঐচ্ছিক। এটা প্ৰতিষ্ঠান হিচাপে পঞ্চায়তৰ মূল কাম হ'ল যিকোনো আন্তঃসম্প্ৰদায়ৰ বিবাদ সমাধান কৰা, লগতে সামাজিক নিয়ন্ত্ৰণৰ আহিলা হিচাপে কাম কৰা।

বন্ধমতীসকল আজিও তেওঁলোকৰ পৰম্পৰাগত বৃত্তি অৰ্থাৎ ৰছী নিৰ্মাণৰ লগত জড়িত হৈ আছে। ইয়াৰ পিছত এইবোৰ স্থানীয় বজাৰত বিক্ৰী কৰা হয়। ৰছী নিৰ্মাণৰ কেঁচামাল চৰকাৰী মালিকানাধীন অৰণ্যৰ পৰা আহৰণ কৰা হয়, যাৰ বাবে সম্প্ৰদায়টোৱে অনুজ্ঞাপত্ৰৰ প্ৰয়োজন হয়। উল্লেখযোগ্য সংখ্যক বন্ধমতী কৃষি শ্ৰমিক, আনহাতে আন কিছুমানে দৈনিক মজুৰি শ্ৰমিক হিচাপে কাম কৰিবলৈ প্ৰায়ে মুম্বাই আৰু দিল্লীলৈ প্ৰব্ৰজন কৰে। আন অনুসূচিত জাতি সম্প্ৰদায়ৰ দৰেই তেওঁলোকেও অত্যন্ত প্ৰান্তীয় অৰ্থনৈতিক অস্তিত্ব কটায়।
সামান্য সংখ্যক বন্ধমতীও হাঁহ-কুকুৰা পালক হৈ পৰিছে, নিজৰ বসতিৰ ওচৰৰ চহৰবোৰত নিজৰ উৎপাদিত সামগ্ৰী বিক্ৰী কৰিছে।

তথ্যসূত্ৰ

শ্ৰেণী:ভাৰতৰ জনগোষ্ঠী
অলংকাৰ (সংগীত)

অলংকাৰ , যাক পাল্টা বা অলংকাৰম বুলিও কোৱা হয়, হৈছে ভাৰতীয় শাস্ত্ৰীয় সংগীতত এটা ধাৰণা আৰু ইয়াৰ আক্ষৰিক অৰ্থ হৈছে "অলংকৰণ, সজ্জা।" এটা অলংকাৰ হৈছে সংগীতজ্ঞ বা কণ্ঠশিল্পীয়ে প্ৰাচীন সংগীতৰ তত্ত্বৰ ওপৰত ভিত্তি কৰি বা ব্যক্তিগত সৃজনশীল পছন্দৰদ্বাৰা পৰিচালিত হৈ, স্বৰসমূহৰ প্ৰগতিত সুৰৰ মাজত বা সুৰৰ ভিতৰত সৃষ্টি কৰা যিকোনো সজ্জাগত ধৰণ। অলংকাৰ শব্দটো কৰ্ণাটকী সংগীতত মানক, আনহাতে একেটা ধাৰণাক হিন্দুস্থানী সংগীতত পাল্টা বা অলংকাৰ বুলি কোৱা হয়।
ভাৰতৰ প্ৰাচীন আৰু মধ্যযুগীয় সংগীতৰ পণ্ডিতসকলে কয় যে সংগীতজ্ঞৰ বাবে অসীম সৃজনশীল সম্ভাৱনা উপলব্ধ, কিন্তু প্ৰতিজন পণ্ডিতে অলংকাৰৰ এটা গোটৰ সৈতে এই ধাৰণাটো ব্যাখ্যা কৰিছিল। দত্তিলাই ১৩টা অলংকাৰৰ বিষয়ে আলোচনা কৰিছিল, ভৰত মুনিয়ে ৩৩টা উপস্থাপন কৰিছিল, শাৰঙগদেৱে ৬৩টা অলংকাৰৰ বৰ্ণনা কৰিছিল, আনহাতে মধ্যযুগীয় পণ্ডিতসকলে ততোধিক বহুতো উপস্থাপন কৰিছিল। ভাৰতীয় সংগীতৰ তত্ত্বই অলংকাৰক যুক্তিসংগত বা অযুক্তিসংগত বুলি শ্ৰেণীবদ্ধ কৰে, য’ত অযুক্তিসংগত অলংকাৰ হৈছে সেইবোৰ যিবোৰক স্থিৰ স্কেল ডিগ্ৰী ধৰণলৈ হ্ৰাস কৰিব নোৱাৰি। গমকৰ ভাৰতীয় তত্ত্বই অযুক্তিসংগত অলংকাৰৰ গোটক আৱৰি লয়।

প্ৰকাৰ
কালাপাহাৰ

কালা পাহাৰ (মৃত্যু ১২ জুলাই ১৫৭৬) বা কালাপাহাড় কাৰাণী বংশৰ বংগৰ চুলতানৰ শাসনাধীন ৰাজ্যৰ এজন বঙালী মুছলমান জেনেৰেল।

১৮ শতিকাৰ শেষৰফালৰপৰা একেলগে টুকুৰা-টুকুৰকৈ কৰা পৰম্পৰাগত আখ্যান অনুসৰি, কালা পাহাৰ ভুৰিশ্ৰেষ্ঠ বা বাৰেন্দ্ৰৰ এজন বঙালী ব্ৰাহ্মণ আছিল, যি চুলতানৰ ৰাজ্যৰ সামৰিক সেনাপতি আছিল আৰু চুলতান চুলাইমান খান কাৰাণীৰ কন্যাৰ প্ৰেমত পৰিছিল। তেওঁ তেওঁক লাভ কৰিবলৈ হ’লে কালা পাহাৰক ইছলাম ধৰ্ম গ্ৰহণ কৰিবলৈ বাধ্য কৰাইছিল(বা ব্ৰাহ্মণ পণ্ডিতসকলে তেওঁক প্ৰায়শ্চিত্ত কৰিবলৈ অস্বীকাৰ কৰিছিল) আৰু বংগৰ শাসকীয় মুছলমান অভিজাত শ্ৰেণীৰ ভিতৰত নিজৰ স্থান দৃঢ় কৰি তুলিছিল;
এই ধৰ্মান্তৰকৰণ প্ৰায়ে তেওঁৰ নাম সলনিৰ সৈতে জড়িত হৈ থাকে কালাচান্দ ৰায়/ৰাজীবলোচন ভাদুৰীৰপৰা "মহম্মদ ফাৰ্মুলি"লৈ।

ইতিহাসৰ তথ্য

কালাপাহাৰক কেন্দ্ৰ কৰি থকা ধাৰণা আৰু কিংবদন্তিসমূহ তেওঁৰ অস্তিত্বৰ তিনি শতিকাৰ পাছত ১৯ শতিকাতহে প্ৰচাৰ হৈছিল।
ভুৱনেশ্বৰৰ ৰাষ্ট্ৰীয় আৰ্কাইভৰ অভিলেখ কেন্দ্ৰৰ সহকাৰী সঞ্চালক লালাতেণ্ডু দাস মহপাত্ৰই ইতিহাস লিপিক লৈ প্ৰশ্ন উত্থাপন কৰিছে:
"কালাপাহাৰৰ উৎপত্তি বিভ্ৰান্তিকৰ, কাৰণ এলাহাবাদী কালাপাহাৰৰ উল্লেখ থকা ব্ৰিটিছ সংগ্ৰহালয়ত এখন পাৰ্চী পাণ্ডুলিপি আছে, আনহাতে ১৬০০ চনৰ এখন ওড়িয়া পাণ্ডুলিপিত ইল্লাহদাত কালাপাহাৰৰ উল্লেখ আছে।"

সামৰিক অভিযান

চুলতান চুলাইমানে তেওঁৰ পুত্ৰ "বায়াজিদ আৰু জেনেৰেল কালাপাহাৰ ওৰফে ৰাজু"ৰ নেতৃত্বত নিজৰ চুলতানত্ব সম্প্ৰসাৰণৰ বাবে ওড়িশা জয় কৰিবলৈ নিজৰ সৈন্যবাহিনী পঠিয়াইছিল। মুকুন্দদেৱ ৰজাক পৰাজিত কৰি হত্যা কৰিলে। সেনাপতি কলাপাহাৰে ৰাজ্যখনৰ ভিতৰলৈ এটা দলক নেতৃত্ব দি ৰাজ্যখন লুণ্ঠন কৰিছিল। কিন্তু মোগল সেনাবাহিনীৰ আক্ৰমণৰ আশংকাত (যিহেতু নৰনাৰায়ণে নামমাত্ৰ আকবৰক নিজৰ অধিপতি হিচাপে গ্ৰহণ কৰিছিল) চুলতান চুলাইমানে কালাপাহাৰীক আঁতৰি যাবলৈ নিৰ্দেশ দিয়ে আৰু যথাৰ্থ অৱস্থা পুনৰ ঘূৰাই আনে। এই যুদ্ধত কালাপাহাৰক নিহত কৰা হয় আৰু পিছলৈ সম্বলপুৰত সমাধিস্থ কৰা হয়।

উত্তৰাধিকাৰ

তেওঁৰ সামৰিক অভিযানৰ সময়ত একাধিক হিন্দু মন্দিৰ অপৱিত্ৰ আৰু ধ্বংস কৰাৰ ক্ষেত্ৰত তেওঁৰ কৰা কামৰ বাবে পূব আৰু উত্তৰ-পূব ভাৰতৰ হিন্দু জনসংখ্যাৰ মাজত কালাপাহাৰ শব্দটোৰ অৰ্থ হৈছে ধ্বংসকাৰী বা মূৰ্তিধ্বংসকাৰী, বিশেষকৈ পুৰীৰ জগন্নাথ মন্দিৰ, কোণাৰ্ক সূৰ্য মন্দিৰ, জলপাইগুৰিৰ জলপেশ মন্দিৰ, হাজোৰ মন্দিৰ, আৰু অভিযোগ অনুসৰি ধৰ্মীয় ভিত্তিত গুৱাহাটীৰ কামাখ্যা মন্দিৰ। কিংবদন্তি অনুসৰি তেওঁ তামলুকৰ বৰগাভিমাৰ মন্দিৰ আৰু সম্বলপুৰৰ সমলেশ্বৰী মন্দিৰটোও কাঢ়ি নিবলৈ চেষ্টা কৰিছিল যদিও অলৌকিক কাৰণৰ বাবে বিফল হৈছিল।

২০২১ চনৰ মাৰ্চ মাহত ভাৰতৰ গৃহ পৰিক্ৰমা মন্ত্ৰী অমিত শ্বাহে এ আই ইউ ডি এফৰ নেতা বদৰুদ্দিন আজমলক কলাপাহাৰ বুলি উল্লেখ কৰে।

তথ্যসূত্ৰ

শ্ৰেণী:ঐতিহাসিক চৰিত্ৰ
হেমেন্দ্ৰ সিং পানৱাৰ

হেমেন্দ্ৰ সিং পানৱাৰ এজন বন্যপ্ৰাণী সংৰক্ষণৰ ক্ষেত্ৰত কাম কৰাৰ বাবে পৰিচিত ভাৰতীয় সংৰক্ষণবিদ আৰু চৰকাৰী কৰ্মচাৰী। তেওঁ ভাৰতীয় বন্যপ্ৰাণী প্ৰতিষ্ঠানৰ প্ৰথমজন সঞ্চালক হিচাপে প্ৰজেক্ট টাইগাৰৰ সঞ্চালক আছিল। ভাৰত চৰকাৰে তেওঁক পৰিৱেশ আৰু সংৰক্ষণৰ প্ৰতি আগ বঢে়াৱা সেৱাৰ বাবে ২০১৩ চনত দেশৰ তৃতীয় সৰ্বোচ্চ অসামৰিক বঁটা পদ্ম ভূষণ প্ৰদান কৰে।

জীৱনী

১৯৩৭ চনৰ ২২ মাৰ্চত মধ্যপ্ৰদেশৰ বালাঘাট জিলাত হেমেন্দ্ৰ সিং পানোৱাৰৰ জন্ম হৈছিল। তেওঁ ভাৰতীয় বন সেৱাত নিজৰ কেৰিয়াৰ আৰম্ভ কৰিছিল, মণ্ডলাত পোষ্টিঙৰ যোগেদি তেওঁৰ এই যাত্ৰা আৰম্ভ হৈছিল। ১৯৬৯ চনত তেওঁক দক্ষিণ মণ্ডলালৈ বদলি কৰা হয় যিয়ে কানহাৰ বনাঞ্চল সামৰি লয় আৰু তাত ৩০টা বাঘ আৰু ৬৬ দল-হৰিণা আছিল।
ৰাজীৱ গান্ধী বন্যপ্ৰাণী সংৰক্ষণ বঁটা – ১৯৯৮
Padma Award Ceremony
List of Books on WorldCat

শ্ৰেণী:ভাৰতীয় ব্যক্তি
শ্ৰেণী:জীৱিত ব্যক্তি
শ্ৰেণী:পদ্মবিভূষণ বঁটা বিজয়ী
এংগুইপেড

এংগুইপেড (লেটিন: angui, 'সাপ'; ped-, 'ভৰি') এক প্ৰকাৰৰ ঐশ্বৰিক সত্তা যি গ্ৰীক-ৰোমান যুগৰ যাদুকৰী তাবিজ সমূহত প্ৰায়ে পোৱা যায়৷ এই সত্তাবোৰৰ ভৰিবোৰ সাপৰ দৰে।

আব্ৰাক্সাছ, এবিধ সাধাৰণ প্ৰকাৰৰ এংগুইপেড৷ ইহঁতৰ মূৰটো কুকুৰাৰ দৰে আৰু ভৰিবোৰ সাপ দৰে বুলি চিত্ৰিত কৰা হৈছে৷ ইহঁতৰ প্ৰতীক পাৰ্চী মূলৰ বুলি ধাৰণা হয়। কেতিয়াবা ইহুদী ধৰ্মৰ ঈশ্বৰৰ নামক প্ৰতিনিধিত্ব কৰিবলৈ ব্যৱহাৰ কৰা ‘Iao’ নামৰ (টেট্ৰাগ্ৰামেটনৰ এটা ৰূপ) চাৰিটা আখৰ তলত লিখা থাকে। এনে তাবিজৰ লগতে যাদুকৰী পেপিৰি, অভিশাপৰ ফলি, ৰত্ন আৰু অন্যান্য তাবিজত ইয়াও নামটো বাৰে বাৰে ব্যৱহাৰ কৰাটোৱে ইহুদী ধৰ্মৰ উপাদানসমূহৰ সৈতে পৌত্তলিক ধৰ্মৰ সংমিশ্ৰণ ঘটোৱা সংস্কৃতিৰ প্ৰমাণ দিয়ে। তালমুদত ইহুদী ধৰ্মৰ পৰা এনে সংস্কৃতিলৈ ঘূৰি যোৱা লোকসকলক নূন্যতম বুলি কোৱা হৈছে – ইয়াক প্ৰায়ে "পাষণ্ড" বা "ধৰ্মত্যাগী" বুলি অনুবাদ কৰা হয়।

গ্ৰেকো-ৰোমান শিল্পত টাইফন আৰু দৈত্য দুয়োকে (খ্ৰীষ্টপূৰ্ব ৩৮০ চনৰ পিছত) প্ৰায়ে গতানুগতিকভাৱে এংগুইপেড হিচাপে চিত্ৰিত কৰা হয়। ৰোমান জাৰ্মানী আৰু পূব গলৰ এটা সাধাৰণ ধৰ্মীয় মটিফত জুপিটাৰক এংগুইপেডেল দৈত্যৰ পৰা অৱৰোহন কৰা চিত্ৰণ কৰা হৈছে।

তথ্য সংগ্ৰহ

শ্ৰেণী:কিংবদন্তিমূলক জীৱ
কায়াহ ৰাজ্য

কায়াহ ৰাজ্য (; পূৰ্বৰ কাৰেনি ৰাজ্য) হৈছে ম্যানমাৰৰ এখন ৰাজ্য। পূব ম্যানমাৰত অৱস্থিত ইয়াৰ উত্তৰে শ্বান ৰাজ্য, পূবে থাইলেণ্ডৰ মে হং ছন প্ৰদেশ আৰু দক্ষিণ আৰু পশ্চিমে কায়িন ৰাজ্য। ই প্ৰায় ১৮° ৩০′ আৰু ১৯° ৫৫′ উত্তৰ অক্ষাংশৰ ভিতৰত আৰু ৯৬° ৫০′ আৰু ৯৭° ৫০′ পূব দ্ৰাঘিমাংশৰ ভিতৰত অৱস্থিত। ইয়াৰ আয়তন ১১,৬৭০ কিলোমিটাৰ (৪,৫১০ বৰ্গমাইল)। ইয়াৰ ৰাজধানী হৈছে ল্বয়কাউ (লয়-কাউ বুলিও উচ্চাৰণ কৰা হয়)। ২০১৪ চনৰ ম্যানমাৰৰ লোকপিয়ল অনুসৰি এই ৰাজ্যৰ আনুমানিক জনসংখ্যা আছিল ২৮৬,৭৩৮ জন। ইয়াত প্ৰধানকৈ কাৰেনি জনগোষ্ঠীয়ে বাস কৰে, যাক ৰেড কেৰেন বা কায়াহ বুলিও কোৱা হয়, যিটো চীন-তিব্বতী জনগোষ্ঠী।

ইতিহাস

১৮৭৫ চনৰ ২১ জুনত বাৰ্মিজৰ ৰজা মিণ্ডন মিনৰ সৈতে হোৱা চুক্তিত ব্ৰিটিছ চৰকাৰে কাৰেনি ৰাজ্যৰ স্বাধীনতাক স্বীকৃতি আৰু নিশ্চয়তা প্ৰদান কৰে, যাৰ দ্বাৰা দুয়োপক্ষই এই অঞ্চলটোক কনবাং বাৰ্মাৰ বা গ্ৰেট ব্ৰিটেইনৰ নহয় বুলি স্বীকৃতি দিয়ে।

২০২১ চনৰ পিছত

২০২৩ চনৰ ৭ নৱেম্বৰ তাৰিখে কাৰেনি নেচনেল পিপলছ লিবাৰেচন ফ্ৰণ্ট, কাৰেনি আৰ্মি আৰু কাৰেনি নেচনেলিটিজ ডিফেন্স ফৰ্চে শাসকীয় ৰাজ্য প্ৰশাসন পৰিষদ জুন্টাৰ বিৰুদ্ধে "অপাৰেচন ১১০৭" নামেৰে জনাজাত সামৰিক আক্ৰমণ আৰম্ভ কৰে। ৰাজধানী দখল কৰাৰ লক্ষ্যৰে ২০২৩ চনৰ ১১ নৱেম্বৰৰ পৰা "অপাৰেচন ১১১১" নামেৰে জনাজাত অতিৰিক্ত আক্ৰমণ আৰম্ভ হয়।

২৮ নৱেম্বৰত দ্য ইৰাৱাডীৰ সৈতে হোৱা এক সাক্ষাৎকাৰত কে.এন.ডি.এফৰ উপ-মুখ্য সেনাধ্যক্ষ মাৰৱীয় (বাৰ্মিজ: မာဝီက)য়ে দাবী কৰিছিল যে জুন্তা বিৰোধী বাহিনীয়ে কায়াহ ৰাজ্যৰ ৮০% অংশ নিয়ন্ত্ৰণ কৰে আৰু লয়কাওৰ আধা অংশ নিয়ন্ত্ৰণ কৰে, য'ত এটা অন্তৱৰ্তীকালীন কাৰেনি চৰকাৰ স্থাপন কৰা হৈছিল। ই জুন্তা চৰকাৰৰ ঠাইত গঠন কৰা হৈছিল, যিখন ভাঙি পৰিছিল।

তথ্য সংগ্ৰহ

শ্ৰেণী:ম্যানমাৰ
শ্ৰেণী:ম্যানমাৰৰ ৰাজ্য
উত্তৰ-পূব পদাৰ্থবিজ্ঞান একাডে'মী

উত্তৰ-পূব পদাৰ্থবিজ্ঞান একাডে'মী (PANE) হৈছে ভাৰতৰ এটি আঞ্চলিক বৈজ্ঞানিক একাডে'মী। উত্তৰ-পূব ভাৰতৰ ৰাজ্যসমূহত পদাৰ্থ বিজ্ঞানৰ শিক্ষা, গৱেষণা আৰু সহযোগিতাৰ প্ৰসাৰ ঘটোৱাৰ উদ্দেশ্যেৰে ভাৰতীয় প্ৰযুক্তিবিদ্যা প্ৰতিষ্ঠান গুৱাহাটীত ১৯৯৮ চনৰ ৬ এপ্ৰিল তাৰিখে এই সংস্থাটোৰ সূচনা কৰা হৈছিল। সংস্থাটোৰ ইংৰাজী নাম(Physics Academy of the North East)-ৰ সংক্ষিপ্তকৰণেৰে ইয়াক পানে'(PANE) হিচাপেও জনা যায়। পানে'ই শিক্ষাৰ্থী, শিক্ষক, গৱেষক, বিজ্ঞানী, উদ্যোগ জগতৰ প্ৰতিনিধি আৰু নীতি-নিৰ্ধাৰকসকলৰ সমন্বয়েৰে বাৰ্ষিক বিজ্ঞান সন্মিলন, বিভিন্ন শৈক্ষিক অভিৱৰ্তন, গ্ৰীষ্মকালীন আৰু শীতকালীন কৰ্মশালা নিয়মীয়াকৈ অনুষ্ঠিত কৰাৰ উপৰিও প্ৰতিভা সন্ধানী পৰীক্ষা আৰু অন্যান্য বহিঃসংযোগী কাৰ্যসূচীও আয়োজন কৰে। পদাৰ্থবিজ্ঞানৰ গৱেষণালৈ বিশিষ্ট অৱদান আগবঢ়োৱা বিজ্ঞানীসকলক সন্মান প্ৰদানৰ উদ্দেশ্যে পানে'ই প্ৰতিবছৰে কেইগৰাকীমান গৱেষকক পানে' ফেল' হিচাপে নিৰ্বাচন কৰে। এই একাডে'মী ২০০০ চনৰ ২৯ জুন তাৰিখে Societies Registration Act-ৰ অধীনত আনুষ্ঠানিকভাৱে পঞ্জীয়ন কৰা হৈছিল।

কৰ্মসূচী

উত্তৰ-পূব পদাৰ্থবিজ্ঞান একাডে'মীয়ে নিয়মীয়াকৈ PANE Conference হিচাপে নামাংকিত বাৰ্ষিক শৈক্ষিক সন্মিলনৰ আয়োজন কৰে, য’ত অঞ্চলটোৰ বিভিন্ন প্ৰান্তৰ পদাৰ্থবিদ, গৱেষক আৰু ছাত্ৰ-ছাত্ৰীসকল একত্ৰিত হয়। পদাৰ্থবিজ্ঞানৰ শিক্ষা আৰু গৱেষণাক শক্তিশালী কৰাৰ উদ্দেশ্যে একাডে'মীয়ে শৈক্ষিক অভিৱৰ্তন, প্ৰশিক্ষণ শিবিৰ, গ্ৰীষ্মকালীন আৰু শীতকালীন কৰ্মশালা, প্ৰতিভা সন্ধানী পৰীক্ষা আয়োজন কৰে। ইয়াৰ উপৰিও বিজ্ঞান জনপ্ৰিয়কৰণ আৰু বহিঃসংযোগী জনপ্ৰিয় বক্তৃতানুষ্ঠানৰ আয়োজন আৰু অন্যান্য সহযোগিতামূলক কাৰ্যসূচীও ৰূপায়ন কৰে। সংস্থাটোৰ প্ৰতিষ্ঠা দিৱস প্ৰতিবছৰে ৬ এপ্ৰিলত উদযাপন কৰা হয়।

প্ৰকাশন

উত্তৰ-পূব পদাৰ্থবিজ্ঞান একাডে'মীৰ সন্মিলনসমূহৰ বিৱৰণমূলক প্ৰৱন্ধাৱলী প্ৰতিষ্ঠিত বৈজ্ঞানিক সাময়িকীসমূহত নিয়মিতভাৱে প্ৰকাশ হয়, যাৰ ভিতৰত Indian Journal of Physics উল্লেখযোগ্য। ইয়াৰ উপৰিও, পানে'-এ নিজৰ সমীক্ষিত (peer-reviewed) বৈজ্ঞানিক সাময়িকী PANE Journal of Physics (PJP) প্ৰকাশ কৰে, যাৰ ISSN হৈছে 3107-9342। এই সাময়িকীত গৱেষণা প্ৰবন্ধ, সমীক্ষামূলক নিবন্ধ আৰু সন্মিলনত উপস্থাপিত গৱেষণালব্ধ বিৱৰণাৱলী প্ৰকাশ কৰা হয়।

পানে' ফেল'শ্বিপ

উত্তৰ-পূব পদাৰ্থবিজ্ঞান একাডেমীয়ে প্ৰতিবছৰে উত্তৰ-পূব ভাৰতৰ গৱেষণা, শৈক্ষিক আৰু বৈজ্ঞানিক ক্ষেত্ৰসমূহৰ উত্তৰণলৈ আগবঢ়োৱা অনবদ্য অৱদানৰ স্বীকৃতিস্বৰূপে কেইগৰাকীমান বিশিষ্ট পদাৰ্থবিজ্ঞানীক Fellows (FPANE) হিচাপে নিৰ্বাচিত কৰে। উল্লেখ্য যে, উত্তৰ-পূব ভাৰতৰ বহুকেইজন খ্যাতনামা পদাৰ্থবিদ PANE-ৰ Fellow, আৰু তেওঁলোকৰ কেইবাজনে ইতিপূৰ্বে আন্তঃৰাষ্ট্ৰীয় স্বীকৃতিও লাভ কৰিছে।

উত্তৰ-পূব পদাৰ্থবিজ্ঞান একাডে'মীৰ কেইগৰাকীমান উল্লেখনীয় ফেল':
ধ্ৰুৱ জ্যোতি শইকীয়া
কমলেন্দু দেৱ ক্ৰোৰী
জিতেন্দ্ৰনাথ গোস্বামী
ভূপেন্দ্ৰ নাথ গোস্বামী

তথ্যসূত্ৰ

বাহ্যিক সংযোগ

উত্তৰ-পূব পদাৰ্থবিজ্ঞান একাডে'মীৰ ৱেবছাইট
উত্তৰ-পূব পদাৰ্থবিজ্ঞান একাডে'মীৰ গৱেষণা আলোচনী
মৌনা-হোদান আহমেদ

মৌনা-হোদান আহমেদ (ছোমালী: Muna Axmed, জন্ম ১৯৭২) এগৰাকী লেখিকা, যি জিবুটিৰ কমসংখ্যক মহিলা লেখিকাৰ ভিতৰত এগৰাকী। পাঁচজন সন্তানৰ পৰিয়ালত জন্ম গ্ৰহণ কৰা আহমেদে জিবুটিত প্ৰাথমিক আৰু মাধ্যমিক শিক্ষা সম্পূৰ্ণ কৰাৰ পিছত ফ্ৰান্সলৈ গৈ উচ্চ শিক্ষা লাভ কৰে। তাৰ পিছত তেওঁ নিজ দেশলৈ উভতি আহি শিক্ষাদান কৰিবলৈ আৰম্ভ কৰে। তেওঁৰ প্ৰথম উপন্যাস, Les enfants du khat (লেছ এনফেণ্টছ ডু খাট), ২০০২ চনত প্ৰকাশিত হৈছিল। ইয়াত জিবুটিৰ এগৰাকী যুৱতীৰ জীৱনৰ বৰ্ণনা কৰা হৈছে, যি এগৰাকী পৰিয়ালৰ ডাঙৰ কন্যা, যাৰ পিতৃ খাটৰ প্ৰতি আসক্ত। আনহাতে মাতৃগৰাকীয়ে পৰিয়াল পোহপাল দিবলৈ অক্লান্তভাৱে কাম কৰে।

তথ্যসূত্ৰ

শ্ৰেণী:জীৱিত ব্যক্তি
শ্ৰেণী:লেখিকা
শ্ৰেণী:জিবুটিৰ ব্যক্তি
টুন টুন

টুন টুন বা উমা দেৱী খাত্ৰি (, ১১ জুলাই ১৯২৩ – ২৪ নৱেম্বৰ ২০০৩) এগৰাকী ভাৰতীয় কৌতুক অভিনেত্ৰী আৰু নেপথ্য কণ্ঠশিল্পী। টুন টুন তেওঁৰ ৰূপালীপৰ্দাৰ নাম। তেওঁক হিন্দী চলচ্চিত্ৰ জগতৰ প্ৰথম কৌতুক অভিনেত্ৰী আখ্যা দিয়া হয়।

শৈশৱ

টুন টুনৰ ১৯২৩ চনত বৰ্তমানৰ উত্তৰ প্ৰদেশৰ আমৰোহা জিলাৰ এখন সৰু গাঁৱত জন্ম হৈছিল। ভূমি সংক্ৰান্তীয় বিবাদত তেওঁৰ মাক-দেউতাক আৰু ককায়েকক হত্যা কৰা হৈছিল। মৃত্যুৰ দুদিন আগত সমালোচক আৰু ইতিহাসবিদ শিশিৰ কৃষ্ণ শৰ্মাই লোৱা এটা সাক্ষাৎকাৰত তেওঁ কৈছিল,

কৰ্মজীৱন

২৩ বছৰ বয়সত টুন টুনে বোম্বেলৈ পলাই আহে। তেওঁ সঙ্গীত পৰিচালক নৌচাদৰ ঘৰত উপস্থিত হৈ কয় যে তেওঁ গীত গাব পাৰে আৰু যদি গীত গাবলৈ সুবিধা দিয়া নহয়,তেন্তে তেওঁ সাগৰত জঁপিয়াই দিব। নৌচাদে তেওঁৰ অডিচন লয় আৰু ঠাইতে চুক্তিবদ্ধ কৰে। নাজিৰৰ ছবি ‘ৱামিক আজৰা’ত (১৯৪৬) তেওঁ এককভাবে গীত গাই সঙ্গীতৰ জগতত পদাৰ্পন কৰে। অতি সোনকালেই তেওঁ নৌচাদৰ হতুৱাই সঙ্গীতৰ কাম কৰোঁৱা প্ৰযোজক-পৰিচালক এ.আৰ. কাৰদাৰৰ সৈতে চুক্তিবদ্ধ হয় আৰু ‘নুৰ জাহাঁ’, ‘ৰাজকুমাৰী’, ‘খুৰচিদ বানু’, ‘জোহৰাবাই অম্বেৱালী’ আদি ছবিত গীত গাই বোম্বেৰ সঙ্গীত জগতত এখন নিগাজী আসন তৈয়াৰ কৰি লয়।

১৯৪৭ত এ.আৰ. কাৰদাৰৰ ‘দৰ্দ কে আফচানা সে’ ছবিত নায়িকা মনোৱাৰা চুলতানাৰ ওঠত দিয়া সুৰাইয়াৰ সৈতে টুন টুনে গোৱা গীত- ‘আফচানা লিখ ৰহা হুঁ দিল সে’, ‘য়ে কৌন চলা মেৰী আঁখো মেঁ’ আৰু ‘আজ মচি হ্যায় ধুম ঝুম খুচী সে ঝুম’ অতি জনপ্ৰিয় হয়। দিল্লীৰ এজন ভদ্ৰলোকে ‘আফচানা লিখ ৰহা হুঁ দিল সে’ গীতটো ইমানে ভাল পালে যে তেওঁ বোম্বেলৈ আহি টুন টুনৰ সৈতে থাকিব ললে। দুয়ো বিয়া পাতে আৰু যুগ্মজীৱনৰ স্বাক্ষৰ স্বৰূপে দুজনী ছোৱালী আৰু দুটা ল’ৰাৰ জন্ম হয়। ১৯৯২ চনত গিৰিয়েকৰ মৃত্যু হয়।

পৰৱৰ্তী বছৰবোৰত পুৰণি তথা সীমিত গায়ন শৈলীৰ বাবে লতা মংগেশকাৰ,আশা ভোঁচলে আদি উঠি অহা সঙ্গীত তাৰকাবোৰৰ সৈতে প্ৰতিযোগিতা চলাই যোৱাটো টুন টুনৰ বাবে কষ্টকৰ হৈ পৰিল। সেয়েহে নৌচাদৰ পৰামৰ্শত তেওঁ অভিনয় জগতত সোমোৱাৰ মনস্থ কৰিলে। দিলীপ কুমাৰৰ অভিনয়ে তেওঁক আকৰ্ষণ কৰিছিল। সেয়েহে তেওঁৰ প্ৰথম অভিনয় দিলীপ কুমাৰৰ সৈতে কৰাৰ ইচ্ছাৰ কথা নৌচাদক জনালে। নৌচাদৰ অনুৰোধত দিলীপ কুমাৰে তেওঁৰ ‘বাবুল’ (১৯৫০) ছবিৰ বাবে টুন টুনক কাষ্টিং কৰিলে। দিলীপ কুমাৰেই তেওঁৰ পৰ্দাৰ নাম উমা দেৱীৰ সলনি টুন টুন ৰাখিলে; যি নামেৰে পৰৱৰ্তী বছৰবোৰত এগৰাকী কৌতুক অভিনেত্ৰী হিচাপে তেওঁ প্ৰখ্যাত হৈ পৰিল।

পাঁচ দশকৰ কৰ্মজীৱনত তেওঁ হিন্দী, উৰ্দু, পঞ্জাবী আদি বিভিন্ন ভাষাত প্ৰায় ২০০খন চলচ্চিত্ৰত অভিনয় কৰিছে। তেওঁৰ সময়ৰ ভগৱান দাদা, আগা, সুন্দৰ, মুক্ৰি, ধুমল,জনী ৱাকাৰ, কেষ্ট মুখাৰ্জী আদি প্ৰায় সকল শ্ৰেষ্ঠ কৌতুক অভিনেতাৰ সৈতে তেওঁ যুঁটি বান্ধিছিল। তেওঁক শেষবাৰৰ বাবে ‘কসম দন্দে কী’ত (১৯৯০) দেখা গৈছিল।

তথ্যসূত্ৰ

বাহ্যিক সংযোগ

নৌচাদৰ সঙ্গীত পৰিচালনাত টুন টুনে গোৱা গীতৰ তালিকা

শ্ৰেণী:ভাৰতৰ ব্যক্তি
শ্ৰেণী:মৃত ব্যক্তি
শ্ৰেণী:ভাৰতীয় অভিনেত্ৰী
শ্ৰেণী:ভাৰতীয় কণ্ঠশিল্পী
শ্ৰেণী:হিন্দী চলচ্চিত্ৰৰ অভিনেত্ৰী
বিশ্বকোষ

বিশ্বকোষ এক উদ্ধৃতি কাৰ্য বা সংগ্ৰহ য'ত সকলো বিষয় বা কোনো বিশেষ বিষয়ৰ সাৰাংশ পোৱা যায়। বিশ্বকোষত প্ৰায় কেইবাটাও প্ৰবন্ধ থাকে যি সাধাৰণতে বৰ্ণমালাৰ ক্ৰমত শৃংখলিত কৰা হয়। কেতিয়াবা বিষয়গত বৰ্গীকৰণো দেখা যায়। বিশ্বকোষত যিকোনো বিষয়ৰ তথ্য সাধাৰণতে অভিধানতকৈ অধিক থাকে।

বিশ্বকোষৰ ইতিহাস

প্ৰায় দুহাজাৰ বৰ্ষৰপৰা বিশ্বকোষ অস্তিত্বত আছে। পলিনি দ্য এল্ডাৰৰ প্ৰথম শতিকাৰ নেচুৰেলিচ হিষ্টৰিয়া এক প্ৰাচীন বিশ্বকোষ যি ৰ'ম সাম্ৰাজ্যত লিখা হৈছিল। এটিম'লজিয়ে মধ্যযুগৰ প্ৰথম বিশ্বকোষ বুলি গণ্য কৰা হয় যি ৰাইচ'দ'ৰ অৱ চেভাইলৰ সৃষ্টি।

অসমীয়া বিশ্বকোষ

অসম সাহিত্য সভাই অসমীয়া ভাষাত ১০টা খণ্ডৰ বিশ্বকোষ প্ৰস্তুত কৰি প্ৰকাশ কৰিছে আৰু শেহতীয়াভাৱে দুটা খণ্ডৰ পুনৰ প্ৰকাশ কৰিছে৷ অসম সাহিত্য সভাত হোমেন বৰগোহাঞি সভাপতি হৈ থাকোঁতে এই বিশ্বকোষৰ প্ৰকল্পৰ শুভাৰম্ভ হয়৷ অসমৰ ৰাইজৰ অৰ্থ সাহাৰ্যত এই প্ৰকল্প ৰূপায়ণ কৰা হৈছে৷

তথ্য সংগ্ৰহ আৰু উদ্ধৃতি

EtymologyOnline

C. Codoner, S. Louis, M. Paulmier-Foucart, D. Hüe, M. Salvat, A. Llinares, L'Encyclopédisme. Actes du Colloque de Caen, A. Becq (dir.), Paris, 1991.

Sideris, Athanasios (2006). "The Encyclopedic Concept in the Web Era", in Ioannides M., Arnold D., Niccolucci F. and K. Mania (eds.), The e-volution of Information Communication Technology in Cultural Heritage. Where Hi-Tech Touches the Past: Risks and Challenges for the 21st Century. VAST 2006, Epoch, Budapest, pp. 192–197. .

শ্ৰেণী:সাহিত্য
শ্ৰেণী:বিশ্বকোষ